Blaze7451/Wiki-th-20250601 huggingface dataset:
ถุงมือจิ้งจอก

ถุงมือจิ้งจอก หรือ ดิจิทาลลิส  (Digitalis, Foxglove) เป็นสกุลของไม้ 20 ชนิดของสมุนไพรที่เป็นพืชสองปี  (Perennial plant) ที่เรียกเป็นภาษาพื้นบ้านว่า “foxgloves” หรือ “ถุงมือจิ้งจอก” เดิมจัดอยู่ในวงศ์มณเฑียรทอง (Scrophulariaceae) แต่หลังจากการพิจารณาทางไฟโลเจเนติกส์ ก็ได้รับการจัดให้อยู่ในตระกูลที่ใหญ่กว่าในวงศ์เทียนเกล็ดหอย (Plantaginaceae) ถุงมือจิ้งจอกเป็นไม้ที่มีถิ่นฐานอยู่ในยุโรป, เอเชียตะวันตก เอเชียกลางและทางตะวันตกเฉียงเหนือของแอฟริกา ชื่อวิทยาศาสตร์แปลว่า “เหมือนนิ้ว” เพราะขนาดของดอกพอดีกับการที่เอาปลายนิ้วสอดเข้าไปได้พอดี ดอกออกบนกิ่งเรียวยาวชลูดขึ้นไปจากกอที่ติดดิน ตัวดอกมีลักษณะเป็นหลอดสั้น ๆ สีก็มีต่าง ๆ ที่รวมทั้งม่วง ชมพู ขาวและเหลือง ชนิดที่พบบ่อยเรียกว่า Digitalis purpurea 
ถุงมือจิ้งจอก นอกจากจะเป็นไม้ที่ขึ้นง่ายโดยทั่วไปเป็นดอกไม้ป่าแล้วก็ยังเป็นไม้บ้านเป็นพืชสองปีที่มักปลูกเป็นไม้ประดับเพราะดอกที่มีความเด่นที่มีสีและแต้มด้านในของดอกต่าง ๆ ปีแรกที่ปลูกจะมีเพียงแต่ใบ ปีที่สองจึงออกดอก ความสูงของก้านประมาณระหว่าง 0.5 ถึง 2.5 เมตร
คำว่า “ดิจิทาลลิส” ยังหมายถึงสารดิช็อกซินที่สกัดจากไม้ที่ใช้ในการทำคาร์ดิแอกไกลโคไซด์ สำหรับการรักษาโรคหัวใจ แต่ “ถุงมือจิ้งจอก” บางพันธุ์ก็เป็นไม้มีพิษร้ายแรงทั้งต้นทั้งดอกที่ทำให้ได้สมญาว่า “กระดิ่งคนตาย” หรือ “ถุงมือแม่มด”
ต้นถุงมือจิ้งจอก เป็นต้นไม้ที่ในความเชื่อเรื่องไสยศาสตร์ของยุโรปยุคกลางเชื่อว่า เป็นส่วนผสมที่ผสมกับสารเคมีอย่างอื่น เช่น ฝิ่น ทำให้ผู้ที่ทากลายร่างเป็นสัตว์ป่าที่ดุร้ายหรือมนุษย์หมาป่าได้

**อ้างอิง**

**แหล่งข้อมูลอื่น**
หมวดหมู่:ไม้ดอกไม้ประดับ
หมวดหมู่:สมุนไพร
หมวดหมู่:พืชมีพิษ
หมวดหมู่:พืชแบ่งตามสกุล
หมวดหมู่:วงศ์เทียนเกล็ดหอย
พืชสองปี

ผักชีพาร์สลีย์
พืชสองปีสวีทวิลเลียม
พืชสองปี (Biennial plant) เป็นไม้ดอกที่ใช้เวลาสองปีจึงจบวัฏจักร ในปีแรกพืชจะมีใบมีก้านและรากเช่นเดียวกับโครงสร้างของผัก และจะหยุดเจริญเติบโตระหว่างเดือนที่มีอากาศเย็นหรือฤดูหนาว ตามปกติแล้วปีแรกกิ่งและใบจะเตี้ยเกือบติดดินดูเหมือนกุหลาบ พืชสองปีต้องปลูกในบริเวณที่มีอากาศเย็นก่อนที่ออกดอกได้ ระหว่างฤดูใบไม้ผลิหรือฤดูร้อนปีต่อมากิ่งจะยืดออกไปอย่างมาก จากนั้นก็จะออกดอกออกผลและผลิตเมล็ดก่อนที่จะตาย นักขยายพันธุ์พืชบางคน ผลิต พืชพันธุ์เลือกผสม ฤดูเดียว หรือ ปีเดียว จาก พืชสองปี ซึ่งจะออกดอกในปีแรกหลังจากเพาะจากเมล็ด ตัวอย่าง เช่น ถุงมือจิ้งจอก หรือ ระฆังแคนเตอร์บรี
ถ้าสภาวะอากาศรุนแรงพืชสองปีก็อาจจะจบวัฏจักรภายในระยะเวลาอันสั้นได้ เช่นอาจจะภายในสามหรือสี่เดือนแทนที่จะเป็นสองปี ซึ่งเป็นลักษณะที่พบบ่อยในผักหรือไม้ดอกที่ประสบกับอากาศเย็นจัดก่อนที่จะลงดิน การที่พืชมีลักษณะเช่นนี้ทำให้บางครั้งผู้ปลูกก็ปลูกเป็นพืชปีเดียวในบางภูมิภาค พืชสองปีที่เป็นไม้ดอกบางชนิดก็สามารถเร่ง (induce) ให้ออกดอกได้โดยไม่ต้องให้มีอากาศเย็นโดยการให้ฮอร์โมนพืช “gibberellin” แต่มักจะไม่ทำกันในทางการค้า  
เมื่อพิจารณาจากมุมมองของคนทำสวนแล้วพืชจะเป็นพืชปีเดียว, พืชสองปี หรือ พืชยืนต้นก็มักจะต่างกันออกไปตามแต่สภาวะอากาศของแต่ละท้องถิ่น พืชสองปีที่ปลูกสำหรับเอาดอก ผล หรือเมล็ดจำเป็นต้องใช้เวลาสองปีในการปลูก พืชสองปีที่ปลูกสำหรับกินใบหรือรากมักจะปลูกให้เป็นพืชปีเดียว เช่น บีท, กะหล่ำบรัสเซลส์ (Brussels sprout), กะหล่ำปลี, แครอท, ขึ้นฉ่าย, ผักกาด, พาร์สลีย์ และ คะน้าสวิส (Swiss chard) ถ้าพืชที่ตามปกติแล้วเป็นพืชสองปีถูกนำไปปลูกในบริเวณที่มีอากาศหนาวจัดก็มักจะปลูกให้เป็นพืชปีเดียวเพราะไม่สามารถทนฤดูหนาวได้ หรือในทางกลับกันพืชปีเดียวที่ปลูกในบริเวณที่อากาศเหมาะสมก็ทำให้ดูเหมือนเป็นพืชสองปี หรือ พืชยืนต้นได้ พืชยืนต้นที่มีอายุสั้นบางชนิดจะมีลักษณะคล้ายพืชสองปีแทนที่จะเป็นพืชยืนต้น พืชสองปีแท้ๆ จะออกดอกเพียงครั้งเดียวก่อนที่จะตาย แต่พืชยืนต้นจะออกดอกปีละหนเมื่อโตเต็มที่ 

**อ้างอิง**

**ดูเพิ่ม**
 พืชปีเดียว - พืชยืนต้น

**แหล่งข้อมูลอื่น**
หมวดหมู่:พืช
พืชฤดูเดียว

ไฟล์:Doperwt_rijserwt_peulen_Pisum_sativum.jpg|thumb|right|240px|ถั่วลันเตา
พืชปีเดียว (annual plant) หรือไม้ล้มลุกเป็นพืชที่มักจะเพาะ โต ออกดอก และตายภายในหนึ่งฤดูหรือหนึ่งปี พืชปีเดียวที่แท้จริงอาจจะมีอายุเกินหนึ่งปีถ้าป้องกันให้ผลิตเมล็ด พืชบางชนิดที่ไม่ออกเมล็ดอาจจะถือว่าเป็นพืชปีเดียวแม้ว่าจะไม่ออกดอก ในการทำสวนพืชปีเดียวมักจะหมายถึงพืชที่ปลูกนอกบ้านระหว่างฤดูใบไม้ผลิและฤดูร้อนและมีอายุเพียงฤดูเดียว
พืชที่ปลูกเป็นอาหารเป็นหรือปลูกให้เป็นพืชปีเดียวที่รวมทั้งธัญพืชเกือบทุกชนิด พืชยืนต้น (perennial plant) บางชนิด และ พืชสองปี (biennial plant) อาจจะปลูกในสวนเป็นพืชปีเดียวเพื่อความสะดวก โดยเฉพาะถ้าไม่ใช่พืชที่เป็นพืชทนอากาศ (hardiness plant) ที่ไม่สามารถทนอากาศท้องถิ่นได้ แครอท, ขึ้นฉ่าย และ พาร์สลีย์ (parsley) เป็นพืชสองปีที่แท้จริงแต่ปลูกเป็นพืชปีเดียวเพื่อจะให้ได้ราก ลำต้น และ ใบที่กินได้ ส่วนมะเขือเทศ, มันเทศ และ พริกใหญ่ (bell pepper) เป็นพืชยืนต้นแต่ไม่ใช่พืชที่แข็งแรงและมักจะเป็นพืชที่ปลูกแบบพืชปีเดียว
ตัวอย่างของพืชฤดูเดียวที่แท้จริงได้แก่ข้าวโพด, ผักกาด, ถั่วลันเตา, คอลิฟลาวเวอร์, แตงโม, ถั่ว, บานชื่น และ ดาวเรือง 

**อ้างอิง**

**ดูเพิ่ม**
 พืชสองปี - ไม้ยืนต้น

หมวดหมู่:พืช
หมวดหมู่:พืชกรรมสวนและการทำสวน
ระฆังแคนเตอร์บรี

ระฆังแคนเตอร์บรี หรือเรียกง่ายๆ ว่า ดอกระฆัง (Canterbury Bells หรือ Campanula medium) เป็นไม้ดอกวงศ์พระจันทร์ครึ่งซีก สกุล Campanula ระฆังแคนเตอร์บรีอาจจะเป็นได้ทั้งทั้งพืชปีเดียว หรือ พืชสองปี ดอกมีลักษณะเป็นรูประฆังหรือกระดิ่งซึ่งทำให้ได้รับการขนานนามว่า “Campanula” ที่แปลว่าระฆังในภาษาอิตาลี สีของดอกก็อาจจะเป็นสีน้ำเงิน, ม่วง, ม่วงแดง หรือขาว แต่สีที่พบบ่อยจะเป็นสีม่วงน้ำเงิน ความสูงประมาณ 2 ถึง 3 ฟุต ถ้าปลูกในสวนให้สวยก็ควรจะปลูกเป็นกลุ่มใหญ่ตามขอบหรือท่ามกลางพุ่มไม้ ชอบอากาศเย็นหรืออุ่นไม่เหมาะกับอากาศร้อนหรือแห้ง ในภาษาดอกไม้ระฆังแคนเตอร์บรีเป็นสัญลักษณ์ของความรู้สึกในบุญคุณ

**การปลูก**
การเพาะเมล็ดใช้เวลาระหว่าง 14 ถึง 21 วันจึงงอกเป็นต้น ชอบที่ร่มเล็กน้อยถึงมีแดดและดินที่การระบายน้ำดี

**การใช้**
ใช้เป็นดอกไม้ตัดในการตกแต่งได้ดี 
คนเลี้ยงผึ้งบางครั้งก็จะปลูกระฆังแคนเตอร์บรีเพื่อทำให้น้ำผึ้งมีรสหวานจัด

**อ้างอิง**
 cite book | author=Pink, A. | url=http://www.gutenberg.org/etext/11892|title=Gardening for the Million| year=2004 | publisher=Project Gutenberg Literary Archive Foundation

**ดูเพิ่ม **
 พืชปีเดียว- พืชสองปี

**แหล่งข้อมูลอื่น**
หมวดหมู่:ไม้ดอกไม้ประดับ
หมวดหมู่:วงศ์พระจันทร์ครึ่งซีก
อาเคเชีย

Acacia drepanolobium
Acacia sp.
อาเคเชีย (italic=yes) เป็นไม้สกุลของไม้พุ่มหรือไม้ต้นที่อยู่ในวงศ์ย่อย Mimosoideae ของวงศ์ถั่ว บันทึกเป็นครั้งแรกในแอฟริกาโดยนักชีววิทยาชาวสวีเดน คาโรลัส ลินเนียส ในปี ค.ศ. 1773 มักจะเป็นไม้ที่มีหนามและฝัก ชื่อมาจากคำว่า ภาษากรีก “ακις” (อาคิส) ที่แปลว่าปลายแหลมเพราะเป็นพืชที่มีหนามแหลมของสปีชีส์ Acacia nilotica (อาเคเชียไนล์) ของอียิปต์
ชื่ออื่นที่รู้จักคือ “ต้นหนาม” หรือ “ต้นวัตเติลส์” หรือ “อาเคเชียไข้เหลือง” และ “อาเคเชียร่ม”
อาเคเชียมีด้วยกัน 1,300 สปีชีส์ทั่วโลก ในจำนวนนั้น 960 สปีชีส์อยู่ในออสเตรเลีย นอกจากนั้นก็อยู่ในบริเวณที่มีอากาศอุ่นของทั้งสองซีกโลกที่รวมทั้งทวีปยุโรป, ทวีปแอฟริกา, เอเชียใต้ และ ทวีปอเมริกา

**ชื่อ**
ชื่อทางวิทยาศาสตร์ของพืชสกุลนี้มาจากภาษากรีก ἀκακία เป็นชื่อของต้นไม้มีหนามชนิดหนึ่ง ซึ่งน่าจะเป็นต้นอาเคเซียบิด (Acacia tortilis) โดยธีโอฟรัสทัสและไดออสโคไรด์
อาเคเซียเรียกอีกอย่างว่า โรส (ที่เรียกว่า อาเคเซียขาว") และ คารากานะ ("อาเคเซียเหลือง") แม้ว่าพวกมันจะอยู่ในตระกูลถั่วสกุลอื่น

**ศัตรูพืช**
ศัตรูพืชอะคาเซียบนชายฝั่งทะเลดำของเทือกเขาคอเคซัส พบได้ดังต่อไปนี้คือ เพลี้ยหอยนวมฝ้าย (Icerya purchasi), เพลี้ยแป้งรสเปรี้ยว (Pseudococcus Gahani) และเพลี้ยเสื้อหนอนปลอกคล้าน้ำ (Acaniopsyce junodi)
ทำลายใบ ยอดอ่อน กิ่งก้าน ลำต้น เพื่อต่อสู้กับพวกเขา ดำเนินมาตรการต่อไปนี้- ทางชีวภาพ (ใช้ ผู้ฆ่าเพลี้ยแป้ง และ โรโดเลีย หรือ โนเวียส ต่อสู้กับเวิร์ม),- เชิงกล (การทำลายเพลี้ยแป้งและไข่ของพวกมันอย่างสม่ำเสมอ การสะสมของหนอนผีเสื้อ)- ทางสารเคมี (การรมพืชด้วยกรดไฮโดรไซยานิก)

**อ้างอิง**

**ดูเพิ่ม**
 วงศ์ถั่ว 

**แหล่งข้อมูลอื่น**
หมวดหมู่:พืชแบ่งตามสกุล
หมวดหมู่:อาเคเชีย
หมวดหมู่:ไม้พุ่ม
หมวดหมู่:ไม้ยืนต้น
ลูพิน

Lupinus polyphyllus  
ลูพิน (Lupin หรือ lupine) เป็นพืชดอกที่อยู่ในสกุลลูพินนัส (Lupinus) ในวงศ์ถั่วที่มีด้วยกันทั้งหมดราว 200 ถึง 600 สปีชีส์ขึ้นอยู่กับแหล่งข้อมูล มีศูนย์กลางอยู่ในอเมริกาใต้, ทางตะวันตกของอเมริกาเหนือ, บริเวณเมดิเตอร์เรเนียน และ แอฟริกา
ลูพินส่วนใหญ่เป็นพืชยืนต้นสูงราว 0.3 ถึง 1.5 เมตร แต่บางชนิตก็เป็นพืชปีเดียว และบางชนิดก็เป็นไม้พุ่มที่สูงถึง 3 เมตร (ลูพินพุ่ม) และมีอยู่สปีชีส์หนึ่งจากเม็กซิโกที่สูงถึง 8 เมตรและมีลำต้นที่มีเส้นผ่าศูนย์กลาง 20 เซนติเมตร ใบมีลักษณะเด่นที่จำได้ง่ายสีเขียวออกไปทางเขียวอมเทาเล็กน้อย บางสปีชีส์ก็มีขนหนาสีเงินบนใบ ใบมีลักษณะเหมือนใบปาล์มที่แยกออกเป็น 5 ถึง 28 แฉก แต่บางสปีชีส์ก็ไม่มีแฉกเช่นที่พบทางตะวันออกเฉียงใต้ของสหรัฐอเมริกา ทรงดอกเหมือนข้าวโพดที่เป็นดอกเหมือนดอกถั่วกระจายออกไปรอบแกนกลางแต่ละดอกก็ยาวราว 1 ถึง 2 เซนติเมตร เมล็ดออกจากฝักแต่ละฝักก็มีหลายเมล็ด
ลูพินก็เช่นเดียวกับพืชวงศ์ถั่วอื่นๆ ที่สามารถเปลี่ยนไนโตรเจนจากบรรยากาศให้เป็นไนโตรเจนให้เป็นแอมโมเนียได้ ซึ่งเป็นการเพิ่มปุ๋ยให้แก่พืชอื่นสกุลลูพินนัสมีไรโซเบียมแบบที่เรียกว่า Bradyrhizobium 
ลูพินเป็นทั้งดอกไม้ป่าและไม้บ้าน โครงสร้างของพุ่มและดอกมีลักษณะเด่นเหมาะแก่การปลูกตกแต่งสวน สีก็มีแทบทุกสีที่รวมทั้งเหลือง ชมพู แดง ม่วงน้ำเงิน ม่วงแดง และขาว

**อ้างอิง**

**แหล่งข้อมูลอื่น**
หมวดหมู่:ไม้ดอกไม้ประดับ
หมวดหมู่:พืชแบ่งตามสกุล
หมวดหมู่:วงศ์ย่อยถั่ว
หมวดหมู่:พืชตรึงไนโตรเจน
บานไม่รู้โรย

บานไม่รู้โรย (Globe Amaranth หรือ Bachelor Button) เป็นพืชล้มลุกในสกุลบานไม่รู้โรย ดอกมีสีม่วง แดง ขาว ชมพู และม่วงอ่อน มีถิ่นกำเนิดในทวีปอเมริกากลาง แถบประเทศปานามา และประเทศกัวเตมาลา ปัจจุบันกลายเป็นพืชประจำถิ่นทั่วโลก ในประเทศไทยมีชื่อพื้นเมืองอื่นคือ กะล่อม (เหนือ)  ดอกสามปีบ่เหี่ยว (อีสาน) ดอกสามเดือน (เชียงใหม่,ใต้) ตะล่อม (เหนือ) และกุนหยี (ใต้)

**ลักษณะทางพฤกษศาสตร์**
ไม้ล้มลุก (ExH) สูงประมาณ 15-60 ซม. ลำต้นตั้งตรงหรือโคนต้นอาจจะเอนราบกับดิน ที่ข้อของต้นจะพอกออกเล็กน้อย และเกิดรากตามข้อ ลำต้นมักจะมีข้อสีแดงหรือบางต้นมีสีเขียว กิ่งอ่อน ๆ มีขนอยู่ทั่วไป
ใบ เป็นใบเดี่ยว ออกตรงข้ามกันเป็นคู่ ๆ ลักษณะใบรูปใบหอก หรือรูปขอบขนานหรือ รูปขอบขนานแกมรูปรี ปลายใบแหลม โคนใบมน ขอบใบเรียบหรือเป็นคลื่นเล็กน้อย ตัวใบมีขนปกคลุมทั้งสองด้าน ใบกว้าง ก้านใบยาว แต่ใบคู่ยอดที่ติดกับดอกจะไม่มีก้าน
ดอก ออกเป็นกระจุกกลม ๆ ประกอบด้วยดอกเล็ก ๆ มากมาย อยู่บนก้านช่อดอก ออกเดี่ยว ๆ หรือ บางครั้งก็ออกเป็นกลุ่ม 2-4 กระจุก ขนาดเส้นผ่าศูนย์กลาง 1.75-2.25 ซม. มี 3 สี คือ ขาว ชมพู ส้ม และม่วงแดงเข้ม ออกดอกตามซอกใบใกล้ยอด แต่ละดอกมีใบประดับ 2 ใบ กลีบรวมมี 5 กลีบ ออกดอกตลอดปี
ผล ลักษณะรูปไข่แกมขอบขนาน มีเปลือกบาง ขนาดเล็ก ยาวเพียง 2-5 มม. เมล็ดแบน สีน้ำตาล เป็นมัน

**นิเวศวิทยา**
เป็นไม้ถิ่นเดิมของอเมริกากลางและอเมริกาใต้หรืออเมริกาเขตร้อน ปัจจุบันนิยมปลูกกันแพร่หลายเป็นไม้ประดับ ตามบ้านเรือนหรือตามสวนสาธารณะ

**การปลูกและขยายพันธุ์**
เจริญเติบโตได้ในดินทุกสภาพ ขยายพันธุ์ด้วยการปักชำ หรือการเพาะเมล็ด

**ประโยชน์ทางยา**
รสและสรรพคุณในตำรายา  แพทย์แผนไทยใช้ชนิดดอกสีขาวเป็นยา
ราก รสเย็นขื่น แก้โรคระบบทางเดินปัสสาวะอักเสบ ขับระดู รักษาโรคบิดและอาการไอ
ทั้งต้น รสขื่นเล็กน้อย ต้มเอาน้ำดื่มแก้หนองใน กามโรค ขับปัสสาวะ นิ่ว และแก้ระดูขาว
ช่อดอก รสจืด สุขุม ใช้กล่อมตับ แก้ตาเจ็บ แก้ไอ ขับปัสสาวะ แก้บิด แก้ปวดศีรษะ

**วิธีและปริมาณที่ใช้**
 แก้หอบหืด บิดมูก โดยใช้ดอกสด 15-20 ดอก ล้างให้สะอาดต้มในน้ำเดือด 1 ลิตร เคี่ยวให้เหลือครึ่งหนึ่ง แล้วกรองเอาน้ำดื่มครั้งละ 1 แก้ว หรือ 200 ซีซี- ขับปัสสาวะ นิ่ว แก้โรคหนองใน โดยใช้ต้นสดชนิดดอกสีขาวทั้งต้น 100 กรัม ล้างให้สะอาดต้มในน้ำเดือด 1 ลิตร นานประมาณ 10-15 นาที กรองเอาน้ำดื่ม วันละ               3 เวลาก่อนอาหาร

**ข้อควรทราบ**
 ดอกสามารถใช้ทำดอกไม้ประดิษฐ์ และในหมู่เกาะชวาใช้เป็นอาหารจำพวกผักชนิดหนึ่ง

**อ้างอิง**
หมวดหมู่:สกุลบานไม่รู้โรย
หมวดหมู่:ไม้ดอกไม้ประดับ
จักรพรรดิไฮน์ริชที่ 4 แห่งจักรวรรดิโรมันอันศักดิ์สิทธิ์

จักรพรรดิไฮน์ริชที่ 4 แห่งโรมันอันศักดิ์สิทธิ์ (Henry IV, Holy Roman Emperor) (11 พฤศจิกายน ค.ศ. 1050 - 7 สิงหาคม ค.ศ. 1106) เป็นพระมหากษัตริย์แห่งเยอรมนีตั้งแต่ ค.ศ. 1056 และจักรพรรดิแห่งจักรวรรดิโรมันอันศักดิ์สิทธิ์ตั้งแต่ปี ค.ศ. 1084 จนกระทั่งทรงถูกบังคับให้สละราชสมบัติในปี ค.ศ. 1105 ไฮน์ริชทรงเป็นกษัตริย์องค์ที่สามแห่งราชวงศ์ซาเลียนและเป็นพระมหากษัตริย์ผู้มีอำนาจและมีความสำคัญที่สุดพระองค์หนึ่ง รัชสมัยของพระองค์เป็นสมัยที่ทรงประสบข้อขัดแย้งเรื่องการสถาปนาสมณศักดิ์กับพระสันตปาปา และสงครามกลางเมืองกับผู้อ้างสิทธิในราชบัลลังก์อิตาลีและเยอรมนี

**พระอิสริยยศ**
 จักรพรรดิแห่งจักรวรรดิโรมันอันศักดิ์สิทธิ์ (ค.ศ. 1084 - ค.ศ. 1105)- พระมหากษัตริย์แห่งเยอรมนี (ค.ศ. 1053 - ค.ศ. 1087) - พระมหากษัตริย์อิตาลี (ค.ศ. 1080 - ค.ศ. 1093) - พระมหากษัตริย์โบฮีเมีย (ค.ศ. 1056 - ค.ศ. 1105) - ดยุกแห่งบาวาเรีย (ค.ศ. 1053 - ค.ศ. 1054; ค.ศ. 1055; ค.ศ. 1061; ค.ศ. 1077 - ค.ศ. 1096) 

**อ้างอิง**

**ดูเพิ่ม**
 ราชวงศ์ซาเลียน- จักรวรรดิโรมันอันศักดิ์สิทธิ์- รายพระนามกษัตริย์และจักรพรรดิเยอรมัน
หมวดหมู่:จักรพรรดิโรมันอันศักดิ์สิทธิ์
หมวดหมู่:พระมหากษัตริย์เยอรมนี
หมวดหมู่:พระมหากษัตริย์อิตาลี
หมวดหมู่:กษัตริย์อาร์ลส
หมวดหมู่:ดยุกแห่งบาวาเรีย
หมวดหมู่:ราชวงศ์ซาเลียน
หมวดหมู่:พระมหากษัตริย์ผู้ทรงสละราชสมบัติ
หนึ่งฟัดหนึ่ง ใหญ่ต่อใหญ่

หนึ่งฟัดหนึ่ง ใหญ่ต่อใหญ่ (The Forbidden Kingdom; 功夫之王) เป็นภาพยนตร์ที่เฉินหลงร่วมแสดงกับเจท ลีเป็นครั้งแรก โดยเฉินหลงรับบทเป็นไอ้หนุ่มหมัดเมาและชายชรา ส่วนเจท ลีรับบทเป็นซุนหงอคงกับนักบวชนอกลัทธิ (เป็นร่างแยกของซุนหงอคงซึ่งเป่าเส้นผมแยกร่างก่อนที่ร่างตัวเองจะกลายเป็นหิน) โดยภาพยนตร์เรื่องนี้ ผู้จัดทำได้ดัดแปลงเนื้อหาบางส่วนจากวรรณกรรมอมตะของจีนเรื่องไซอิ๋วด้วยนั่นเอง

**รายละเอียดการสร้าง**

**การสร้าง**
การสร้างเริ่มต้นขึ้นในช่วงวันที่ 1 พฤษภาคม ค.ศ. 2007 ในพื้นที่โดยรอบทะเลทรายโกบีในประเทศมองโกเลีย

**การตอบรับด้านบ็อกซ์ออฟฟิศ**
หนึ่งฟัดหนึ่ง ใหญ่ต่อใหญ่ ทำรายได้รวมทั่วโลกที่ 127,906,624 ดอลลาร์สหรัฐ โดยแบ่งออกเป็น 52,075,270 ดอลลาร์สหรัฐในสหรัฐอเมริกา และ 75,831,354 ดอลลาร์สหรัฐในภูมิภาคอื่น ๆ ในการเปิดตัววันหยุดสุดสัปดาห์ที่สหรัฐอเมริกาและแคนาดา ภาพยนตร์เรื่องนี้ทำรายได้ 21,401,121 ดอลลาร์สหรัฐในโรงภาพยนตร์ 3,151 แห่ง โดยได้รับการจัดให้อยู่ในบ็อกซ์ออฟฟิศอันดับ 1 ช่วงสุดสัปดาห์ โดยทำรายได้เฉลี่ยจากโรงภาพยนตร์แต่ละแห่งที่ 6,792 ดอลลาร์สหรัฐ

**อ้างอิง**

**แหล่งข้อมูลอื่น**
  Information from Jackie Chan's website-  Information from Jet Li's website date=2008-03-17 -  Info from Collin Chou's website date=2008-09-24 -  Interview with Composer David Buckley at Tracksounds date=2008-05-01 -  Official Kung Fu Magazine "Behind the scenes" article by Gene Ching date=2012-02-07 -  The Forbidden Kingdom Game date=2008-08-22 
หมวดหมู่:เฉินหลง
หมวดหมู่:หลี่ เหลียนเจี๋ย
หมวดหมู่:ภาพยนตร์อเมริกัน
หมวดหมู่:ภาพยนตร์กังฟู
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์กำลังภายใน
หมวดหมู่:ภาพยนตร์แฟนตาซี
หมวดหมู่:ภาพยนตร์ที่มีฉากในประเทศจีน
หมวดหมู่:ภาพยนตร์ที่ถ่ายทำในประเทศจีน
หมวดหมู่:ภาพยนตร์จีน
หมวดหมู่:ผลงานที่สร้างจากไซอิ๋ว
หมวดหมู่:นักแสดงฮ่องกง

หมวดหมู่:ชาวฮ่องกงแบ่งตามอาชีพ
ฮ่องกง
หมวดหมู่:ภาพยนตร์ในฮ่องกง
หมวดหมู่:นักแสดงจีน
คอนเสิร์ตทัวร์เดนเจอรัสลีอินเลิฟ

คอนเสิร์ตทัวร์เดนเจอรัสลีอินเลิฟ (Dangerously In Love Tour) คือคอนเสิร์ตทัวร์เดี่ยวครั้งแรกของบียอนเซ่ เพลงที่ได้ทำการแสดงนั้นมาจากอัลบั้มเดี่ยวอัลบั้มแรกของเธอ เดนเจอรัสลีอินเลิฟ ซึ่งคอนเสิร์ตทัวร์นี้ได้จัดทำการแสดงเพียงแค่ในยุโรปเท่านั้น

**รายชื่อเพลงในการแสดง**
# "Baby Boy"
# "Naughty Girl"
# "Fever"
# "Hip Hop Star"
# "Yes"
# "Work It Out"
# "Gift from Virgo"
# "Be with You"
# "Speechless"
# "Destiny's Child Medley":
## "Bug a Boo"
## "No, No, No Part 2"
## "Bootylicious"
## "Jumpin' Jumpin'"
## "Say My Name"
## "Independent Women Part I"
## "'03 Bonnie & Clyde"
## "Survivor"
# "Me, Myself and I"
# "Summertime"
# "Dangerously in Love 2"
# "Crazy in Love"

**กำหนดการ**

**การแพร่ภาพและการบันทึกภาพ**
ในวันที่ 10 พฤศจิกายน พ.ศ. 2546 โนวส์ได้ทำการแสดงที่ Wembley Arena ใน ลอนดอน,สหราชอาณาจักร โดยต่อมาได้บันทึกการแสดงครั้งนี้ไว้ใน CD และ DVD ซึ่งออกวางจำหน่ายในเดือนเมษายน ค.ศ. 2004.

**แหล่งข้อมูลอื่น**
 http://beyonceonline.com date=2009-01-05 
ด
มะหลอด

มะหลอด (Elaeagnus latifolia) จังหวัดราชบุรีเรียกสลอดเถา ภาคใต้เรียกส้มหลอด  เป็นไม้ผลในวงศ์ Elaeagnaceae ในไทยพบมากทางภาคเหนือ เป็นไม้เถาเนื้อแข็ง มีเกล็ดละเอียดสีเทาหรือสีเงินอยู่ทั่วไป แผ่นใบสีเขียว ด้านล่างสีน้ำตาล มีเกล็ดเงินติดอยู่ ดอกออกเป็นช่อกระจุก ดอกย่อยสีเหลืองอ่อน ผลทรงรีหรือรูปไข่ เมื่ออ่อนสีเขียว  มีจุดสีขาวหรือสีเงินบนผล เมื่อสุกสีแดงหรือส้มแดง มีสองชนิดคือ ชนิดเปรี้ยว ผลใหญ่ สุกเป็นสีเหลืองส้ม มีรสเปรี้ยว และชนิดหวาน ผลเล็กกว่า สีอ่อนกว่า รสหวานอมฝาด เมล็ดสีน้ำตาลเป็นพู 
มะหลอดชนิดเปรี้ยวนิยมบริโภคสดเป็นผลไม้ การนำไปแปรรูปมีน้อย ทางภาคเหนือนำไปทำส้มตำ นอกจากนั้น ยังมีสรรพคุณเป็นยาฝาดสมาน ยาระบาย แก้ท้องผูก เถาใช้แก้ไข้พิษ เปลือกต้นช่วยขับเสมหะ ดอกใช้แก้ริดสีดวงจมูก แก้ปวดศีรษะ และใช้ร่วมกับสมุนไพรอื่นใช้ทำยาแก้ปวด แก้นิ่วได้

**อ้างอิง**
 นิดดา หงส์วิวัฒน์ และทวีทอง หงส์วิวัฒน์. มะหลอด ใน ผลไม้ 111 ชนิด: คุณค่าอาหารและการกิน. กทม. แสงแดด. 2550 หน้า 184- พรพิมล ม่วงไทย นฤมล จินดาเมธี และภิรมยา หวังรักไพบูลย์. การประเมินปริมาณเอทิลแอลกอฮอล์ในน้ำหมักชีวภาพจากผลมะหลอดระหว่างการเก็บรักษา.การประชุมวิชาการนเรศวรวิจัยครั้งที่ 4 28 – 29 กรกฎาคม 2551. มหาวิทยาลัยนเรศวร
หมวดหมู่:ผลไม้
หมวดหมู่:สมุนไพร
หมวดหมู่:วงศ์มะหลอด
เอื้องคำกิ่ว

เอื้องคำกิ่ว (Dendrobium signatum) หรือเอื้องตีนเป็ด เอื้องตีนนก เอื้องเค้ากิ่ว เป็นกล้วยไม้สกุลDendrobium ลำต้นเจริญแบบแตกกอ มีลำลูกกล้วย เป็นกล้วยไม้อิงอาศัย ระบบรากเป็นแบบรากอากาศ แผ่นใบค่อนข้างหนา ก้านช่อดอกสั้น บางพันธุ์ดอกสีเหลืองล้วน บางพันธุ์มีแต้มสีม่วงเข้ม ขอบกลีบเป็นคลื่นเล็กน้อย ออกดอกช่วงมีนาคมถึงพฤษภาคม พบในป่าดิบแล้งทางภาคเหนือและภาคตะวันออกเฉียงเหนือของไทย

**อ้างอิง**
พุทธพงษ์ สร้อยเกษม กตัญชลี ชัยรัตน์ศิริพงศ์ และพีระศักดิ์ ฉายประสาท.  ผลของ NAA ร่วมกับ BA ต่อการเจริญและพัฒนาของต้นอ่อนกล้วยไม้เอื้องคำกิ่วในสภาพปลอดเชื้อfix-attempted=yes . การประชุมวิชาการนเรศวรวิจัยครั้งที่ 3 28 – 29 กรกฎาคม 2550. มหาวิทยาลัยนเรศวร
หมวดหมู่:สกุลหวาย (กล้วยไม้)
ประยงค์

ประยงค์ (Aglaia odorata) เป็นไม้ในวงศ์ Meliaceae อยู่ในสกุลเดียวกับลางสาด ลองกอง ใบมีสีเขียวเข้ม หนา มีใบย่อย 5 ใบ ใบรูปร่างโค้งมนปลายแหลม ออกดอกเป็นช่อ ดอกขนาดเล็กรูปร่างเป็นเม็ดกลม ๆ มี 20–30 ดอกต่อช่อ ดอกมีสีเหลือง พบในกัมพูชา จีน อินโดนีเซีย พม่า ไต้หวัน ไทย เวียดนาม และอาจจะมีในลาว
ในประยงค์มีสารออกฤทธิ์หลายชนิด เช่น สารกลุ่ม Cyclopentabenzofuran ซึ่งเป็นอนุพันธ์ของสาร Rocaglamide, Odorine, Aglain, Lignanes และ Triterpenes สารเหล่านี้มีฤทธิ์ในการกำจัดแมลงวันผลไม้ได้ สารสกัดด้วยน้ำจากกิ่งอ่อนยับยั้งการเจริญเติบโตของผักโขมและหญ้าข้าวนกได้ ชาวโอรังอัซลีในรัฐเประ ประเทศมาเลเซียนำดอกไปแช่น้ำใช้ลดไข้

**อ้างอิง**

**แหล่งข้อมูลอื่น**
 language=zh-hk, en- Cite journal |author1=กิตติ ตันเมืองปัก |author2=พาคิน ฝั่งไชยสงค์ |author3=อาทิตย์ พิมมี |title=ผลของสารสกัดจากใบประยงค์ต่อจำนวนเม็ดเลือดของแมลงวันผลไม้ระยะตัวหนอน |work=การประชุมวิชาการนเรศวรวิจัยครั้งที่ 3 |date=28–29 July 2007 |publisher=มหาวิทยาลัยนเรศวร |df=dmy-all
หมวดหมู่:วงศ์กระท้อน
หมวดหมู่:พืชที่เป็นพิษต่อแมลง
เวอร์ริซอนเลดีส์เฟิสต์ทัวร์

เวอร์ริซอนเลดีส์เฟิสต์ทัวร์ (Verizon Ladies First Tour) คือคอนเสิร์ตทัวร์ในปี พ.ศ. 2547 โดยนักร้องแนวอาร์แอนด์บี ชาวอเมริกัน บียอนเซ่ โนวส์, อลิเชีย คียส์ และแร็ปเปอร์ มิสซี เอลเลียต นอกจากนี้ยังมีนักร้องชาวแคนาเดี่ยนทาเมียเป็นแขกรับเชิญมาเปิดคอนเสิร์ต ซึ่งคอนเสิร์ตทัวร์นี้ได้จัดทำการแสดงเพียงแค่ในสหรัฐอเมริกาเท่านั้น และได้รับการสนับสนุนโดย สตีฟแมดเดน และ ลอเรอัล

**ผู้ที่ได้เปิดมาการแสดง**
ทาเมีย

**รายชื่อเพลงในการแสดง**
#"So Into You"
#"Questions"
#"Imagination"
#"Stranger in My House"
#"Officially Missing You"
#"You Put a Move on My Heart"
#"Let Me Fix My Weave" 
#"Get Ur Freak On"
#"One Minute Man"
#"Pass That Dutch"
#"Work It"
#"She's a Bitch"
#"Pussycat"
#"I'm Really Hot"
#Supa Dupa Fly Medley:
##"Hit Em wit da Hee"
##"Sock It 2 Me"
##"Beep Me 911"
##"The Rain (Supa Dupa Fly)"
#"Harlem's Nocturne" (Instrumental Introduction)
#"Karma"
#"Heartburn"
#"A Woman's Worth"
#"Rock wit U"
#"Butterflyz"
#"If I Ain't Got You"
#"Apache (Instrumental Interlude)
#"Girlfriend"
#"Slow Down"
#"Fallin'"
#"How Come You Don't Call Me"
#"Diary"
#"You Don't Know My Name"
#"Baby Boy"
#"Naughty Girl"
#"Me, Myself and I"
#"Say My Name"
#DC Medley:
##"Independent Women Part I"
##"'03 Bonnie & Clyde"
##"Jumpin', Jumpin'"
##"Survivor"
#"Hip Hop Star"
#"Gift from Virgo"
#"Be with You"
#"Speechless"
#"Summertime"
#"Dangerously in Love 2"
#"Crazy In Love"

**กำหนดการ**
หมายเหตุ
การแสดงในวันที่ 18 มีนาคม พ.ศ. 2547 มีบียอนเซ่คนเดียวเท่านั้น (เปิดคอนเสิร์ตโดย ทาเมีย)

**ยอดจำหน่ายบัตรในบ็อกออฟฟิศ **

**อ้างอิง**
ว
จอห์น อารีฟ

จอห์น อารีฟ (John Arief) นักมวยสากลชาวอินโดนีเซีย สถิติการชก 12 ครั้ง ชนะ 6 (น็อค 1) เสมอ 2 แพ้ 4

**ประวัติ**
จอห์น อารีฟขึ้นชกมวยสากลอาชีพครั้งแรกเมื่อ 25 มกราคม พ.ศ. 2530 ชนะคะแนน เดมมี ที่ อินโดนีเซีย จากนั้นขึ้นชิงแชมป์ OPBF รุ่นมินิมัมเวทกับสมุทร ศิษย์นฤพนธ์ ปรากฏว่าเสมอกันไปที่จาการ์ตา จากนั้น อารีฟหันไปชิงแชมป์อินโดนีเซียรุ่นมินิมัมเวท คราวนี้ อารีฟเป็นฝ่ายชนะคะแนน นานา ซูฮานา คว้าแชมป์มาครองได้สำเร็จในเดือนกรกฎาคม พ.ศ. 2530
หลังจากได้แชมป์มาครอง อารีฟขึ้นชกนอกรอบเสมอกับเด็ด ดอนเจดีย์ และแพ้คะแนน นิกโก้ โธมัส แต่หลังจากนั้น อารีฟกลับสามารถป้องกันแชมป์อินโดนีเซียได้สองครั้งรวด ชนะคะแนน จิม เซอร์ยามัน และแก้มือชนะคะแนนนิกโก โทมัสได้สำเร็จ จากนั้น อารีฟขึ้นชิงแชมป์เงารุ่นมินิมัมเวท WBC เมื่อ 15 กรกฎาคม พ.ศ. 2531 ชนะน็อค อัศวิน ศ.ดุสิต ยก 12 ได้ครองแชมป์ จากนั้น อารีฟจึงได้ขึ้นชิงแชมป์โลกรุ่นมินิมัมเวท WBC เมื่อ 11 กุมภาพันธ์ พ.ศ. 2532 แต่ไม่สำเร็จ เป็นฝ่ายแพ้คะแนนนภา เกียรติวันชัย ที่ จ. นครราชสีมา อีก 8 เดือนต่อมา อารีฟได้ขึ้นชิงแชมป์โลกรุ่นมินิมัมเวท WBA แต่เป็นฝ่ายแพ้น็อค คิม บองจุน ยก 9 ที่เกาหลีใต้ จากนั้น อารีฟจึงแขวนนวมไป


**เกียรติประวัติ**
 แชมป์อินโดนีเซียรุ่นมินิมัมเวท (พ.ศ. 2530 - 2531)- แชมป์เงารุ่นสตรอเวท WBC
** ชิง 15 กรกฎาคม พ.ศ. 2531 ชนะน็อค อัศวิน ศ.ดุสิต ยก 12 ที่ อินโดนีเซีย
** สละแชมป์- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นมินิมัมเวท เมื่อ 1 มิถุนายน พ.ศ. 2530 เสมอกับ สมุทร ศิษย์นฤพนธ์ ที่ อินโดนีเซีย
** ชิงแชมป์โลกรุ่นสตรอเวท WBC เมื่อ 11 กุมภาพันธ์ พ.ศ. 2532 แพ้คะแนน นภา เกียรติวันชัย ที่ นครราชสีมา
** ชิงแชมป์โลกรุ่นมินิมัมเวท WBA เมื่อ 22 ตุลาคม พ.ศ. 2532 แพ้น็อค คิม บองจุน ยก 9 ที่ เกาหลีใต้

**อ้างอิง**
  สถิติการชก boxrec.com 
หมวดหมู่:นักมวยสากลชาวอินโดนีเซีย
หมวดหมู่:แชมป์เงา WBC
หมวดหมู่:แชมป์มวยสากลประเทศอินโดนีเซีย
เจ้าชายเมอร์เซียแห่งโรมาเนีย

เจ้าชายเมอร์เซียแห่งโรมาเนีย(3 มกราคม ค.ศ. 1913 - 2 พฤศจิกายน ค.ศ. 1916)
เจ้าชายเมอร์เซียเป็นพระราชโอรสพระองค์ที่สามและพระองค์เล็กของสมเด็จพระราชินีมารีแห่งโรมาเนีย กับ เฟอร์ดินานด์ที่ 1 แห่งโรมาเนีย เจ้าชายเมอร์เซียทรงสิ้นพระชนม์ด้วยโรคไข้รากสาดน้อย ในฤดูใบไม้ร่วงปี ค.ศ. 1916 ระหว่างเกิดสงครามโลกครั้งที่ 1 ณ พระราชวังบัฟเทีย ที่พักของตระกูลสเตอร์เบย์ ซึ่งเป็นพระสหายของเจ้าหญิงมารี พระมารดา ด้วยพระชนมายุ 4 พรรษา

**พระราชตระกูล**

**อ้างอิง**
 http://en.wikipedia.org/wiki/Prince_Mircea_of_Romania-  Royal House of Romania
1916
ม
ม
ม
หมวดหมู่:เสียชีวิตจากไข้รากสาดน้อย
หมวดหมู่:พระเจ้าเฟอร์ดินานด์ที่ 1 แห่งโรมาเนีย
มิน ยองชุน

มิน ยองชุน (Yung-Chun Min) นักมวยสากลชาวเกาหลีใต้ เกิดเมื่อ 10 กรกฎาคม พ.ศ. 2511 ที่เมือง Chung-Bok เกาหลีใต้ สถิติการชก 19 ครั้ง ชนะ 17 (น็อค 12) แพ้ 2 

**เกียรติประวัติ**
 แชมป์ OPBF รุ่นแบนตัมเวท
** ชิงแชมป์เฉพาะกาล 1 มีนาคม 2532 ชนะน็อค แดงเหนือ เกียรติอรดี ยก 5 ที่ เกาหลีใต้
** ชิง 1 มิถุนายน 2534 ชนะน็อค ลี แยฮี ยก 6 ที่ เกาหลีใต้
** เสียแชมป์ 5 ตุลาคม 2534 แพ้น็อค ดาวรุ่ง ชูวัฒนะ ยก 7 ที่ เกาหลีใต้

**อ้างอิง**
  สถิติการชก boxrec.com date=2015-03-26  
หมวดหมู่:นักมวยสากลชาวเกาหลีใต้
หมวดหมู่:แชมป์ OPBF
หมวดหมู่:บุคคลจากจังหวัดชุงช็องเหนือ
อัตวิสัย

ในมุมมองทางปรัชญา อัตวิสัย, จิตวิสัย หรือบางครั้งทับศัพท์ ความเป็นซับเจ็กต์ (Subjectivity) หมายถึงลักษณะที่ปราศจากความจริงแบบปรวิสัย (objective reality) อัตวิสัยมีการให้คำนิยามที่กำกวมและหลากหลายจากแห่งต่าง ๆ อันเป็นผลจากอัตวิสัยเองมักไม่ค่อยถูกมองเป็นประเด็นหลักในวาทกรรมเชิงปรัชญา อย่างไรก็ตาม แนวคิดของอัตวิสัยมีความสัมพันธ์กับการรับรู้, ความเป็นผู้กระทำการ, ความเป็นบุคคล, ความเป็นจริง และ ความจริง คำนิยามสามรูปแบบของอัตวิสัยที่ปรากฏทั่วไปคือ:- บางสิ่งที่กลายเป็น ซับเจ็กต์ (subject) หรือในมุมแคบหมายถึงปัจเจกที่มีประสบการณ์โดยรับรู้ (conscious experiences) เช่น มุมมอง, ความรู้สึก, ความเชื่อ และความปรารถนา- บางสิ่งในฐานะ ซับเจ็กต์ หมายความในมุมกว้างถึงสิ่ง (entity) ที่มีภาวะความเป็นผู้กระทำ (agency) ซึ่งหมายถึงว่าสิ่งนั้นกระทำต่อหรือใช้อำนาจเหนืออีกสิ่ง (ซึ่งเป็น อ็อบเจ็กต์)- ข้อมูล, แนวคิด, เหตุการณ์ หรือวัตถุทางกายภาพบางประการที่ถือว่าเป็นจริงเฉพาะจากมุมมองของซับเจ็กต์
คำนิยามของอัตวิสัยที่มีอยู่มากมายนั้นมักถูกใช้ร่วมกันหรือแทนกันได้ คำว่า อัตวิสัย ปรากฏใช้บ่อยในฐานะคำอธิบายสำหรับสิ่งที่มีอิทธิพลต่อ, ให้ข้อมูลแก่ และสร้างความโน้มเอียงแก่การตัดสินของผู้คนต่อความจริงหรือความเป็นจริง; เป็นกลุ่มของการรับรู้, ประสบการณ์ และความเข้าใจส่วนบุคคลหรือโดยเฉพาะต่อวัฒนธรรมรวมถึงความเชื่อต่อปรากฏการณ์ภายนอก ซึ่งเฉพาะเจาะจงต่อซับเจ็กต์

**อ้างอิง**
หมวดหมู่:ปรัชญาการเมือง
หมวดหมู่:ปรัชญา
ปรวิสัย

ปรวิสัย, ปรนัย, วัตถุวิสัย หรือ ภววิสัย (objectivity) คือสิ่งที่มีพื้นฐานอยู่บนข้อเท็จจริง เงื่อนไขที่เป็นความจริง โดยไม่ขึ้นอยู่กับจิตใจ นั่นคือผลของการตัดสินใด ๆ จะไม่ขึ้นอยู่กับความคิดเห็นและความรู้สึก ความเป็นจริงที่เกิดขึ้นตามปรวิสัยมักจะถูกค้นพบมากกว่าที่จะถูกสร้างขึ้นมา ในทางปรัชญา สิ่งที่เป็นปรวิสัยจะเป็นจริงเสมอไม่ว่าจะอยู่ที่ไหน ในเวลาใด หรือกับบุคคลใด มีความหมายตรงข้ามกับอัตวิสัย ข้อเท็จจริงที่เป็นอัตวิสัยจะเป็นปรวิสัยก็ต่อเมื่อ สิ่งนั้นเป็นข้อเท็จจริงบนเงื่อนไขเฉพาะอย่าง ในเวลาเฉพาะ ในสถานที่เฉพาะ หรือกับบุคคลเฉพาะ

**ดูเพิ่ม**
 การสอบ (ในหัวข้อ ปรนัย)
หมวดหมู่:คุณธรรม
หมวดหมู่:ภววิทยา
หมวดหมู่:ความจริง
หมวดหมู่:ความเป็นจริง
หมวดหมู่:ปรัชญาวิทยาศาสตร์
หมวดหมู่:ปรัชญาประวัติศาสตร์
หมวดหมู่:มโนทัศน์ทางอภิปรัชญา
ฆวน มาร์ติน เดล โปโตร

ฆวน มาร์ติน เดล โปโตร (Juan Martín del Potro) เกิดเมื่อวันที่ 23 กันยายน พ.ศ. 2531 เป็นนักเทนนิสอาชีพชาวอาร์เจนตินา ปัจจุบันเขาเป็นนักเทนนิสอันดับโลกสูงที่สุดของอาร์เจนตินา โดยอยู่อันดับที่ 7 ของโลก เดล โปโตร คว้าแชมป์แกรนด์สแลมยูเอสโอเพนได้ในปี พ.ศ. 2552 หลังจากที่เขาสามารถเอาชนะราฟาเอล นาดัล ในรอบรองชนะเลิศและโรเจอร์ เฟเดอเรอร์ ได้ในรอบชิงชนะเลิศ ทำให้เขาเป็นคนเดียวที่สามารถเอาชนะทั้งนาดัลและเฟเดอเรอร์ได้ในรายการแกรนด์สแลมเดียวกัน
เดล โปโตร ไต่อันดับเข้าสู่ 10 อันดับแรกของโลกเป็นครั้งแรก ได้เมื่อวันที่ 6 ตุลาคม พ.ศ. 2551 เมื่อเดือนสิงหาคม พ.ศ. 2551 เดล โปโตร กลายเป็นนักเทนนิสคนแรกในเอทีพีทัวร์ที่ชนะติดต่อกันถึง 4 รายการ นอกจากนี้เขายังสามารถชนะติดต่อกันได้ยาวนานที่สุด รองจากราฟาเอล นาดัล โดยชนะติดต่อกัน 23 นัดในการลงแข่งขัน 5 รายการ เดล โปโตรนับเป็นเพียงคนเดียวเท่านั้นนอกเหนือบิกฟอร์ นอวาก จอกอวิช, แอนดี เมอร์รี, โรเจอร์ เฟเดอเรอร์ และราฟาเอล นาดัล ที่สามารถคว้าแชมป์แกรนด์สแลมชายเดี่ยวได้นับตั้งแต่ปี 2548 และ เดล โปโตรยังได้รับเหรียญทองแดงในการแข่งขันโอลิมปิกเกมส์ 2012 ณ กรุงลอนดอนอีกด้วย

**ชีวิตส่วนตัว**
ฆวน มาร์ติน เดล โปโตร เกิดในเมืองตันดิล อาร์เจนตินา พ่อของเขาเป็นผู้เล่นกึ่งอาชีพของสมาคมรักบี้ในอาร์เจนตินาและเป็นสัตวแพทย์ แม่ของเขาเป็นครูและเขามีน้องสาวหนึ่งคน เดล โปโตรพูดได้ทั้งภาษาสเปน, อังกฤษ และอิตาลี นอกเหนือจากเทนนิสเขายังสนุกกับการเล่นฟุตบอลและทีมฟุตบอลทีมโปรดของเขา คือทีมโบคาจูเนียในอาร์เจนตินาและยูเวนตุสในอิตาลี เขามักจะใช้เวลาในการเล่นกีฬาทั้งสองตลอดช่วงวัยเด็กของเขา 
เดล โปโตรเริ่มเล่นเทนนิสตอนอายุเจ็ดกับผู้ฝึกมาร์เซโล โกเมซ (Marcelo Gómez) พรสวรรค์ในการเล่นเทนนิสของเดล โปโตร ได้รับการค้นพบโดยอดีตนักเทนนิสมืออาชีพชาวอิตาลี อูโก โคลอมบีนี ที่พาเขาย่างก้าวผ่านช่วงเวลาของการแข่งขันในวัยเด็กและวันนี้ยังเป็นตัวแทนและเป็นเพื่อนสนิทของเขา เมื่อถามเกี่ยวกับเป้าหมายในเทนนิสของเดล โปโตร เขาจะตอบว่าตอบ "ผมฝันในการชนะแกรนด์สแลมและถ้วยเดวิสคัพ"

**สถิติการแข่งขันอาชีพ**

**โอลิมปิกเกมส์ ชายเดี่ยว**

**(1 เหรียญทองแดง)**

**แกรนด์สแลม ชายเดี่ยว รอบชิงชนะเลิศ (1)**

**ชนะเลิศ (1)**
ฆวน มาร์ติน เดล โปโตร คว้าเหรียญทองแดงในโอลิมปิกเกมส์ 2012 

**เวิลด์ทัวร์ไฟนอล ประเภทเดี่ยว รอบชิงชนะเลิศ**

**รองชนะเลิศ (1)**

**เอทีพี มาสเตอร์ ซีรีส์ ชายเดี่ยว รอบชิงชนะเลิศ**

**รองชนะเลิศ (2)**

**อ้างอิง**
หมวดหมู่:นักเทนนิสชาวอาร์เจนตินา
หมวดหมู่:บุคคลที่เกิดในปี พ.ศ. 2531
หมวดหมู่:นักเทนนิสในโอลิมปิกฤดูร้อน 2012
หมวดหมู่:บุคคลจากรัฐบัวโนสไอเรส
แกรนด์ดยุกฌ็องแห่งลักเซมเบิร์ก

แกรนด์ดยุกฌ็องแห่งลักเซมเบิร์ก (5 มกราคม ค.ศ. 1921 – 23 เมษายน ค.ศ. 2019) (พระนามเต็ม: ฌอง เบอร์นอย กีโยม โรเบิร์ต แอนโตน หลุยส์ มารี อดอล์ฟ มาร์ก เดอ อาเวียโน) เป็นแกรนดยุกแห่งลักเซิมเบิร์ก ทรงปกครองประเทศลักเซมเบิร์กตั้งแต่ ค.ศ. 1964 - 2000 พระองค์เป็นพระบิดาของแกรนด์ดยุกอ็องรีแห่งลักเซมเบิร์ก แกรนดยุกพระองค์ปัจจุบัน และเป็นพระโอรสพระองค์ใหญ่และพระองค์แรกในแกรนด์ดัชเชสชาร์ล็อตแห่งลักเซมเบิร์กกับเจ้าชายเฟลิกซ์แห่งบูร์บง-ปาร์มา พระบิดาทูนหัวของพระองค์คือสมเด็จพระสันตะปาปาเบเนดิกต์ที่ 15
พระอิศริยยศเต็มของฌ็องคือ "โดยพระหรรษทานของพระเจ้า, แกรนด์ดยุกแห่งลักเซมเบิร์ก, ดยุกแห่งนัสเซา, เคานต์พาเลนไทน์แห่งไรน์, เคานต์แห่งชายน์, โคนิกสไตน์, เคทเซเนบอเกนและดิเอส, เบอร์เกรฟแห่งแฮมเมอร์สไตน์, ลอร์ดแห่งมาลเบิร์ก, ไวซ์บาเดิน, อิดสไตน์, เมเรนเบิร์กและอิบสไตน์" พระอิศริยยศต่าง ๆ ปราศจากการพิจารณาโดยกฎหมายแซลิก

**ประชวร**
สำนักพระราชวังของลักเซมเบิร์ก ได้แถลงการณ์เรื่อง แกรนด์ดยุกฌองแห่งลักเซมเบิร์ก พระชันษา 98 ปี เสด็จพระราชดำเนินไปประทับรักษาพระอาการติดเชื้อในพระปัปผาสะ (ปอด) และคณะแพทย์ได้ติดตามพระอาการอย่างใกล้ชิด ต่อมาสำนักพระราชวังของลักเซมเบิร์ก ได้ออกแถลงการณ์ล่าสุดเรื่องแกรนด์ดยุกฌอง เสด็จพระราชดำเนินไปประทับรักษาพระอาการติดเชื้อในพระปัปผาสะ ตั้งแต่วันที่ 13 เมษายน ค.ศ. 2019 ที่ผ่านมา โดยมีพระอาการโดยทั่วไปดีขึ้น และยังมีการติดตามพระอาการโดยคณะแพทย์ผู้ถวายการรักษาอย่างใกล้ชิดต่อไป จนกระทั่งวันที่ 23 เมษายน ค.ศ. 2019 ได้สิ้นพระชนม์ลงด้วยพระอาการสงบ สิริพระชันษา 98 ปี

**อ้างอิง**
 http://en.wikipedia.org/wiki/Jean,_Grand_Duke_of_Luxembourg-  Grand-Ducal House of Luxembourg date=2009-04-01 -  Royal House of Belgium-  HRH Grand Duke Jean biography
หมวดหมู่:แกรนด์ดยุกแห่งลักเซมเบิร์ก
หมวดหมู่:แกรนด์ดยุกรัชทายาทแห่งลักเซมเบิร์ก
หมวดหมู่:ราชวงศ์บูร์บง-ปาร์มา
หมวดหมู่:สมาชิกคณะกรรมการโอลิมปิกสากล
หมวดหมู่:พระมหากษัตริย์ผู้ทรงสละราชสมบัติ
หมวดหมู่:ผู้ได้รับเครื่องราชอิสริยาภรณ์ ม.จ.ก. (ฝ่ายหน้า)
หมวดหมู่:บุคคลในปฏิบัติการโอเวอร์ลอร์ด
หมวดหมู่:คริสต์ศาสนิกชนนิกายโรมันคาทอลิกชาวลักเซมเบิร์ก
หมวดหมู่:ราชวงศ์ลักเซมเบิร์ก
หมวดหมู่:เจ้าชายลักเซมเบิร์ก
หมวดหมู่:ราชวงศ์บูร์บง-ปาร์มา
หมวดหมู่:เจ้าชายบูร์บง-ปาร์มา
เจิ้ง เจี๋ย

เจิ้ง เจี๋ย (Zheng Jie นามสกุลคือ Zheng; จีนย่อ: 郑洁; จีนตัวเต็ม: 鄭潔; พินอิน: Zhèng Jié) เป็นนักเทนนิสหญิงชาวจีน เกิดวันที่ 5 กรกฎาคม ค.ศ.1983 ในเมืองเฉินตู มณฑลเสฉวน มีอันดับโลกสูงสุดอันดับที่ 15 ของโลกโดยเป็นนักเทนนิสจีนคนแรกที่มีอันดับโลกสูงที่สุด
ใน วิมเบิลดัน 2008 เจิ้ง เจี๋ย ทำสถิติเป็นนักเทนนิสจีนคนแรกที่สามารถเข้าถึงรอบรองชนะเลิศในรายการแกรนด์สแลม เธอและ แทมมารีน ธนสุกาญจน์ นับเป็นครั้งแรกของประวัติศาสตร์เทนนิสที่มีนักเทนนิสเอเชียอยู่ในรอบก่อนรองชนะเลิศของรายการแกรนด์แสลม รวมถึงการเอาชนะมือ 1 ของโลก ณ ขณะนั้นอย่าง อนา อิวาโนวิช โดยเงินรางวัลที่เธอได้รับมาจากการแข่งขันวิมเบิลดันคราวนั้น เธอได้บริจากเงินช่วยเหลือผู้ประสบภัยพิบัติแผ่นดินไหวมณฑลเสฉวนคราวนั้น
เจิ้ง เจี๋ย ชนะเลิศการแข่งขัน WTA 3 รายการ ที่ Hobart ในปี 2005, Estoril และ Stockholm ในปี 2006 รวมทั้งการคว้าแชมป์ประเภทคู่ 11 กับคู่หู่ของเธอ Zi Yan ประกอบด้วยประเภทแกรนด์สแลม 2 รายการที่ ออสเตรเลียน โอเพ่น และที่ วิมเบิลดัน ในปี 2006 ในการแข่งขันโอลิมปิก ปี 2008 ที่กรุงปักกิ่ง เธอจับคู่กับ Zi Yan คว้าเหรียญทองแดง ในประเภทหญิงคู่ นับว่าเป็นครั้งที่สองที่จีนมีเหรียญในกีฬาเทนนิส

**2002**
ในเดือนพฤษภาคม ชนะการแข่งขันระดับไอทีเอฟ 25,000 เหรียญดอลลาร์สหรัฐฯ 2 รายการ ที่เซี่ยงไฮ้และเทียนจิน หลังจากนั้นเข้ารอบก่อนรองชนะเลิศ รายการระดับไอทีเอฟ 50,000 เหรียญดอลลาร์สหรัฐฯ เป็นครั้งแรกที่ ฟูกูโอกะ ประเทศญี่ปุ่น ต่อมาในเดือนกันยายน เจิ้งได้ไวลด์การ์ดเข้าสู่รอบเมนดรอว์ระดับ WTA Tour ในเซี่ยงไฮ้ โดยพ่ายแพ้ให้กับ แอนนา ครูนิโคว่า ในรอบสองของการแข่งขัน
ในปี 2002 เจิ้ง เจี๋ย ปิดฤดูกาลการแข่งขันในอันดับที่ 183 ของโลก

**2003**
ในการแข่งขันยูเอสโอเพ่น เจิ้งแพ้ให้กับ มาเรีย คิริเลนโก ในรอบคัดเลือก หลังจากนั้น เธอได้ชนะรอบคัดเลือก และชนะ ฟลาเวีย เพนเนตตา ในรอบแรก 6-3, 6-2 แต่พ่ายแพ้ให้กับ แทมมารีน ธนสุกาญจน์ ในรอบรอบที่สอง
ต่อมาในรายการ เจแปน โอเพ่น เธอผ่านรอบรองชนะเลิศในรายการ WTA Tour ได้สำเร็จ โดยสามารถเอาชนะ แทมมารีน ธนสุกาญจน์ ในรอบก่อนรองชนะเลิศ แต่พ่ายแพ้ให้กับ มาเรีย ชาราโปว่า ในรอบรองชนะเลิศ
ในเดิอนธันวาคม เจิ้งได้รางวัลรองชนะเลิศ 2 รายการในระดับไอทีเอฟ 50,000 เหรียญดอลลาร์สหรัฐฯ โดยพ่ายแพ้ให้กับ เปง ชุ๋ย ที่ ชางซา และ เซซิล คาราทานท์เชวา ที่ เมืองเซินเจิน 
จบฤดูกาลแข่งขันในปี 2003 เธอสามารถเข้าสู่อันดับหนึ่งใน 100 คนแรกของโลก โดยเธออยู่อันดับที่ 93 ของโลกในตอนนั้น

**เหรียญรางวัลโอลิมปิกและเอเชียนเกมส์**

**อ้างอิง**
  สถิติจาก WTA Tour date=2009-07-25 -  สถิติจาก ITF Women's Circuit date=2009-05-04 
หมวดหมู่:นักเทนนิสชาวจีน
หมวดหมู่:บุคคลจากเฉิงตู
หมวดหมู่:นักกีฬาเหรียญทองแดงโอลิมปิก
หมวดหมู่:นักเทนนิสในโอลิมปิกฤดูร้อน 2004
หมวดหมู่:นักเทนนิสในโอลิมปิกฤดูร้อน 2008
หมวดหมู่:นักเทนนิสในโอลิมปิกฤดูร้อน 2012
หมวดหมู่:คอนเสิร์ตทัวร์ของเซลีน ดิออน

200px
หน้านี้เป็นหน้ารวบรวมคอนเสิร์ตทัวร์ของเซลีน ดิออน
หมวดหมู่:คอนเสิร์ตทัวร์
หมวดหมู่:เซลีน ดิออน
หมวดหมู่:คอนเสิร์ตทัวร์ของบียอนเซ่ โนวส์

หน้านี้เป็นหน้าที่รวบรวมคอนเสิร์ตทัวร์โดย บียอนเซ่ โนวส์
หมวดหมู่:บียอนเซ่ โนวส์
บ
อ่าวโตเกียว

อ่าวโตเกียว (Tōkyō-wan) เป็นอ่าวทางตอนใต้ของภูมิภาคคันโตในประเทศญี่ปุ่น เดิมมีชื่อว่า อ่าวเอโดะ (Edo-wan) ตามชื่อเมืองเอโดะเมืองหลวงของประเทศญี่ปุ่น ซึ่งต่อมาเปลี่ยนชื่อเป็นเมืองโตเกียว
บริเวณรอบอ่าวโตเกียวเป็นเขตที่มีจำนวนประชากรมากที่สุดและเป็นเขตอุตสาหกรรมที่ใหญ่ที่สุดของญี่ปุ่น

**ลักษณะทางภูมิศาสตร์**
ภาพการแบ่งพื้นที่อ่าวโตเกียวส่วนเหนือ (สีชมพู) และส่วนใต้ (สีฟ้า) โดยมีเส้นที่ลากเชื่อมต่อกันระหว่างแหลมคันนอนกับแหลมฟุตสึ (กึ่งกลางภาพ)
อ่าวโตเกียวล้อมรอบด้วยคาบสมุทรโบโซ (จังหวัดชิบะ) ทางทิศตะวันออก และคาบสมุทรมิอูระ (จังหวัดคานางาวะ) ทางทิศตะวันตก อ่าวโตเกียวแบ่งออกเป็นสองส่วนคือ ด้านเหนือและด้านใต้ ซึ่งแบ่งโดยการลากเส้นจากปลายแหลมคันนง (Kannon-zaki) ในคาบสมุทรมิอูระไปอีกฝั่งถึงปลายแหลมฟุตสึ (Futtsu-misaki)  ในคาบสมุทรโบโซ บริเวณนี้มีพื้นที่ประมาณ 992 ตารางกิโลเมตร แต่หากรวมพื้นที่อ่าวด้านใต้ตั้งแต่เส้นแบ่งลงมาถึงช่องแคบอูรางะ อ่าวโตเกียวจะมีพื้นที่ทั้งสิ้น 1320 ตารางกิโลเมตร

**เกาะในอ่าวโตเกียว**
 เกาะความฝัน (ยูเมโนชิมะ)- เกาะโอไดบะ- เกาะซารู (เป็นเกาะธรรมชาติเพียงเกาะเดียวในอ่าวโตเกียว)- เกาะเฮวะ- เกาะคัตสึชิมะ- เกาะโชวะ - เกาะเคฮิง- เกาะฮักเกจิมะ- เกาะฮิงาชิโองิ- ท่าอากาศยานนานาชาติโตเกียว

**อ้างอิง**
โตเกียว
หมวดหมู่:ภูมิศาสตร์จังหวัดคานางาวะ
หมวดหมู่:ภูมิศาสตร์จังหวัดชิบะ
โตเกียว
วิกิพีเดีย:โครงการวิกิพุทธศาสนา/กล่อง/สมาชิก

* Atoms- Mahatee- Tmd- B20180- Thai.60- buileducanh- Ekminarin- Tikmok
คุณสามารถเป็นสมาชิกของโครงการได้โดยการเพิ่ม  ในกล่องผู้ใช้หรือเพิ่มหมวดหมู่ที่หน้าผู้ใช้ของท่าน
ลี้

ลี้ อาจหมายถึง- อำเภอลี้ อำเภอหนึ่งในจังหวัดลำพูน- แม่น้ำลี้ แม่น้ำในจังหวัดลำพูน- ลี้ (หน่วยวัด) หน่วยวัดในจีนมีความยาวเท่ากับ 500 เมตร- ลี้ (นามสกุลเวียดนาม) 李
ลี้ (หน่วยวัด)

ลี้ (p=lǐ หลี่) เป็นหน่วยวัดของจีนมีความยาวเท่ากับ 500 เมตร ตัวอักษรจีนของคำว่า ลี้ (里) ประกอบขึ้นตัวอักษรสองคำคือ คำว่า เถียน (田, tián) ที่แปลว่าทุ่งนา กับคำว่า ถู่ (土, tǔ) ที่แปลว่าดิน ซึ่งกล่าวถึงว่าหนึ่งลี้เป็นระยะทางระหว่างหมู่บ้านในสมัยก่อน

**อ้างอิง**
 Hulsewé, A. F. P. 1961. "Han measures." T'oung pao Archives, Vol. XLIX, Livre 3, pp. 206-207.
หมวดหมู่:หน่วยความยาว
หมวดหมู่:วัฒนธรรมจีน
เจมส์ (วงดนตรี)

เจมส์ (James) เป็นวงดนตรีออลเทอร์นาทิฟร็อกจากแมนเชสเตอร์ ประเทศอังกฤษ ก่อตั้งในปี 1981 โดยนักร้องนำ ทิม บูธ, ตอนที่ก่อตั้งในช่วงคริสต์ทศวรรษ 1980 และประสบความสำเร็จ ในคริสต์ทศวรรษ 1990 กับ ซิงเกิล "Sit Down" และ "Laid" และ ก็ แยกวงในปี 2001 ต่อมาก็ กลับมาตั้งวงใหม่อีกครั้งในปี 2007 ตั้งวงใหม่อีกครั้งเพื่อมาเล่นทัวร์คอนเสิร์ต

**ผลงาน**

**สตูดิโออัลบัม**
 Stutter (1986)- Strip-mine (1988)- Gold Mother (1990), issued in the US as "James"- Seven (1992)- Laid (1993)- Wah Wah (1994)- Whiplash (1997)- Millionaires (1999)- Pleased to Meet You (2001)- Hey Ma (2008)

**ซิงเกิลและอีพี**
1983  "Jimone" 
*1985   James II (EP) 	
*1985   Village Fire 
*1986   Sit Down - สามเพลง โดย อีพีของวง เจมส์
*1986  "So Many Ways" 
*1988  "What For" 
*1988  "Ya Ho" 
*1989  "Sit Down" 
*1989  "Come Home" 
*1990  "How Was It for You?" 
*1990  "Come Home" (Flood mix) 
*1990  "Lose Control" 	38 	-
*1991  "Sit Down" (จำหน่ายอีกครั้ง) 
*1991  "Sound" 
*1992  "Born of Frustration" 
*1992  "Ring the Bells" 
*1992  "Seven" 	
*1993  "Sometimes" 
*1993  "Laid" 
*1994  "Jam J"/"Say Something" -
*1997  "She's a Star" 
*1997  "Tomorrow" 
*1997  "Waltzing Along" 
*1998  "Destiny Calling" 
*1998  "Runaground" 	29 	-
*1998  "Sit Down" (Apollo 440 mix) 
*1999  "I Know What I'm Here For" 
*1999  "Just Like Fred Astaire" 
*1999  "We're Going to Miss You" 
*2001  "Getting Away With It (All Messed Up)"
*2008  "Whiteboy"
*2008  "Waterfall"

**อ้างอิง**
http://news.bbc.co.uk/1/hi/entertainment/6293841.stm
*http://www.filter-mag.com/news/interior.3835.html date=2018-12-15 
*http://www.tinthepark.com/content/default.asp?page=s3_16 date=2009-02-28 
*http://oneofthethree.co.uk/supports.htm

**แหล่งข้อมูลอื่น**
  เว็บทางการ
หมวดหมู่:กลุ่มดนตรีออลเทอร์นาทิฟร็อกสัญชาติอังกฤษ
หมวดหมู่:กลุ่มดนตรีร็อกสัญชาติอังกฤษ
แฟร์รี กอร์สเติน

แฟร์รี กอร์สเติน (Ferry Corsten) เกิดเมื่อวันที่ 4 ธันวาคม ค.ศ. 1973 เป็นดีเจ โปรดิวเซอร์เพลง และมือรีมิกซ์ชาวดัตช์ เขามีบทบาทสำคัญในวงการแทรนซ์ และเป็นที่ยอมรับทั้งกับนักวิจารณ์และปัจจุบันติดอยู่อันดับ 6 ในการจัดอันดับของนิตยสาร DJ Magazine

**ผลงาน**

**สตูดิโออัลบัม**
 1996 Looking Forward (ใช้ชื่อ Ferr)- 2001 Out of the Blue (ใช้ชื่อ System F) - 2003 Right of Way- 2004 Together (ใช้ชื่อ  System F)- 2006 L.E.F.- 2008 Twice In A Blue Moon

**เพลงที่คัดเลือกมารีมิกซ์**
 Apoptygma Berzerk - Kathy's Song- Art of Trance - Madagascar- Ayumi Hamasaki - A Song for XX- Ayumi Hamasaki - Kanariya- Ayumi Hamasaki - WHATEVER- Bobina - Invisible Touch (Ferry Corsten's Touch)- Elles de Graaf - Show You My World- Embrace - Embrace- Every Little Thing - For the Moment- Girl Next Door - Jounetsu no Daishou- The Killers - Human- Moby - In My Heart- Moby - Why Does My Heart Feel So Bad- Oceanlab - Clear Blue Water- Public Enemy - Bring the Noise- Rafaël Frost - Red- Ramin Djawadi - Prison Break Theme (Ferry Corsten Breakout Remix)- Tony Walker - Field of Joy- U2 - New Year's Day- William Orbit - Adagio for Strings- X DeeJay - Lost Language

**อ้างอิง**
 http://www.residentadvisor.net/dj-profile.aspx?id=3

**แหล่งข้อมูลอื่น**
  เว็บทางการ
หมวดหมู่:นักดนตรีชาวดัตช์
หมวดหมู่:บุคคลจากรอตเทอร์ดาม
ไลลัก

ไลลัก (Lilac) หรือ ซิริงกา (Syringa) เป็นพืชดอกที่อยู่ในสกุล Syringa ในวงศ์มะลิ ที่มีด้วยกันทั้งหมดราว 20 ถึง 25 สปีชีส์ เป็นพืชยืนต้นที่มีถิ่นฐานอยู่ในยุโรปและเอเชีย ไลลักเป็นพืชผลัดใบแบบพืชพุ่มหรือพืชต้นขนาดเล็กที่สูงตั้งแต่ราว 2 ถึง 10 เมตร และมีลำต้นมีเส้นผ่าศูนย์กลางระหว่าง 20 ถึง 30 เซนติเมตร 
ออกดอกในฤดูใบไม้ผลิต้นฤดูร้อนแล้วแต่สายพันธุ์ แต่ละดอกมีเส้นผ่านศูนย์กลางระหว่าง 5 ถึง 10 เซนติเมตร สีม่วงต่าง ๆ ชมพู ขาว นวล และบางครั้งแดงเข้ม

**อ้างอิง**

**ดูเพิ่ม **
 พืชดอก 

**แหล่งข้อมูลอื่น**
หมวดหมู่:ไม้ดอกไม้ประดับ
หมวดหมู่:วงศ์มะลิ
หมวดหมู่:พืชแบ่งตามสกุล
บัตเทอร์คัป

รานังคิวลัส หรือ บัตเทอร์คัป (Ranunculus หรือ Buttercup) เป็นสกุลพืชที่มีด้วยกันราว 250 ถึงกว่า 400 สปีชีส์ของวงศ์พวงแก้วกุดั่น ที่รวมทั้ง “บัตเทอร์คัป” “สเปียร์เวิร์ต” “ตีนกาน้ำ” (water crowfoots) และ lesser celandine (แต่ไม่รวม greater celandine ของตระกูลฝิ่น
รานังคิวลัสเป็นพืชยืนต้นที่มีดอกขนาดเล็กสีเหลืองสดหรือขาวที่มีสีเหลืองตรงกลาง แต่บางสายพันธุ์ก็เป็นพืชปีเดียวหรือพืชสองปี มีไม่กี่ชนิดที่มีดอกสีส้มและแดง และบางครั้งเช่นในชนิด Ranunculus auricomus ที่ไม่มีกลีบ แต่ถ้ามีกลีบก็จะเป็นกลีบที่เป็นมันเงาโดยเฉพาะสายพันธุ์ที่มีสีเหลือง ออกดอกระหว่างเดือนเมษายนและเดือนพฤษภาคมแต่ก็พบดอกทั่วไประหว่างฤดูร้อนมักถือว่าเป็นวัชพืช (opportunistic colonisers)

**อ้างอิง**

**แหล่งข้อมูลอื่น**
หมวดหมู่:พืชมีพิษ
หมวดหมู่:วงศ์พวงแก้วกุดั่น
หมวดหมู่:พืชแบ่งตามสกุล
แรงรักมรณะ

แรงรักมรณะ (Obsessed) คือภาพยนตร์แนวระทึกขวัญในปี 2009 กำกับโดย Steve Shill และบทโดย David Loughery ภาพยนตร์เรื่องนี้เข้าฉายวันที่ 24 เมษายน ค.ศ. 2009 ในอเมริกาเหนือ และวันที่ 29 พฤษภาคม ค.ศ. 2009  ในสหราชอาณาจักรโดย  Screen Gems Pictures ภาพยนตร์เรื่องนี้ได้ถ่ายทำในช่วงฤดูร้อนของปี  2008

**การวางจำหน่ายดีวีดีและบลูเรย์**
ดีวีดีแรงรักมรณะวางจำหน่ายในประเทศไทยในวันที่ 16 กรกฎาคม ค.ศ. 2009  วางจำหน่ายดีวีดี ,บลูเรย์ ,และสามารถดาวโหลดในไอทูนส์ได้วันที่ 4 สิงหาคม ค.ศ. 2009  ในอเมริกาเหนือ

**นักแสดง**

**อ้างอิง**

**แหล่งข้อมูลอื่น**
  เว็บไซด์อย่างเป็นทางการ date=2011-02-10 - Obsessed
หมวดหมู่:ภาพยนตร์ที่ออกฉายในปี พ.ศ. 2552
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ระทึกขวัญ
หมวดหมู่:ภาพยนตร์ที่ถ่ายทำในรัฐแคลิฟอร์เนีย
หมวดหมู่:ภาพยนตร์ที่ถ่ายทำในลอสแอนเจลิส
หยาดหิมะ

กาแลนธัส (Galanthus หรือ Snowdrop) เป็นพืชดอกที่อยู่ในวงศ์ Amaryllidaceae ที่มีด้วยกันทั้งหมดราว 20 สปีชีส์ ที่รู้จักกันในชื่อง่ายๆ ว่า หยาดหิมะ เป็นดอกไม้หนึ่งในดอกไม้ชนิดแรกที่บานในฤดูใบไม้ผลิ แต่ก็มีบางสายพันธุ์ที่บานตอนปลายฤดูใบไม้ร่วงและฤดูหนาว “หยาดหิมะ” บางครั้งก็สับสนกับ “เกล็ดหิมะ” (Spring Snowflake) ที่อยู่ในสปีชีส์ “Galanthus nivalis” ซึ่งเป็นสปีชีส์ที่แพร่หลายที่สุดในสกุลนี้ ถิ่นกำเนิดอยู่ในบริเวณส่วนใหญ่ของยุโรป ตั้งแต่เทือกเขาพิเรนีสทางตะวันตกไปยังฝรั่งเศส เยอรมนี โปแลนด์ อิตาลี ตอนเหนือของกรีซ และตุรกีในยุโรป กาแลนธัสถูกนำไปปลูกในบริเวณอื่นและขึ้นงามดี แม้ว่ามักจะคิดกันว่าเป็นดอกไม้ป่าท้องถิ่นของอังกฤษแต่อันที่จริงแล้วเป็นสายพันธุ์ที่อาจจะนำเข้ามาในอังกฤษโดยโรมัน หรืออาจจะราวประมาณต้นคริสต์ศตวรรษที่ 16 
สปีชีส์ส่วนใหญ่มาจากทางตะวันออกของเมดิเตอเรเนียน แต่ก็มีบ้างที่มาจากทางใต้ของรัสเซีย จอร์เจีย และ อาเซอร์ไบจาน ส่วน “Galanthus fosteri” มาจาก จอร์แดน เลบานอน ซีเรีย ตุรกี และอาจจะจากอิสราเอล
หยาดหิมะทุกสายพันธุ์เป็นพืชยืนต้นที่ปลูกจากหัว
นอกจากนี้ ยังสามารถสกัด เป็นยารักษาโรค อัลไซเมอร์ ได้ ชื่อทางการค้าว่า "Galantamine" 

**อ้างอิง**

**ดูเพิ่ม**
 พืชดอก 

**แหล่งข้อมูลอื่น**
หมวดหมู่:ไม้ดอกไม้ประดับ
หมวดหมู่:พืชแบ่งตามสกุล
หมวดหมู่:วงศ์พลับพลึง
แหลมกู๊ดโฮป

“แหลมกู๊ดโฮป” มองไปทางตะวันตก
แหลมกู๊ดโฮป (Cape of Good Hope; Kaap die Goeie Hoop; Kaap de Goede Hoop) คือแหลมที่ยื่นออกไปทางด้านมหาสมุทรแอตแลนติกไม่ไกลจากเคปทาวน์ของประเทศแอฟริกาใต้ โดยทั่วไปมักจะเข้าใจผิดกันว่าแหลมกู๊ดโฮปตั้งอยู่ตอนปลายสุดของทวีปแอฟริกาและเป็นจุดที่แบ่งระหว่างมหาสมุทรแอตแลนติกและมหาสมุทรอินเดีย แต่ตามความเป็นจริงแล้วแหลมที่อยู่ปลายสุดของทวีปแอฟริกาคือแหลมอะกะลัส (Cape Agulhas) ประมาณ 150 กิโลเมตรไปทางตะวันออกเฉียงใต้ แต่ความสำคัญของแหลมกู๊ดโฮปเป็นความสำคัญทางจิตวิทยา เพราะถ้าเดินทางตามแนวฝั่งจากเส้นศูนย์สูตรแล้วแหลมกู๊ดโฮปก็จะเป็นจุดที่เป็นการเริ่มหันการเดินทางไปทางตะวันออกมากกว่าที่จะเดินทางต่อไปทางใต้ ฉะนั้นการเดินทางรอบแหลมกู๊ดโฮปในปี ค.ศ. 1488 จึงเป็นจุดหมายสำคัญในการพยายามโดยชาวจักรวรรดิ ในการพบเส้นทางการค้าจากยุโรปโดยตรงไปยังตะวันออกไกล
เพราะความที่เป็นแหลมที่สำคัญที่สุดแหลมหนึ่งในมหาสมุทรแอตแลนติกตอนใต้ แหลมกู๊ดโฮปจึงมีความสำคัญเป็นพิเศษสำหรับกะลาสีมาเป็นเวลานาน จนได้รับสมญาที่เรียกกันโดยทั่วไปง่าย ๆ ว่า “the Cape” และเป็นจุดหมายสำคัญเส้นทางคลิปเปอร์ (clipper route) ตามเส้นทางของเรือคลิปเปอร์ไปยังตะวันออกไกลและออสเตรเลียและยังใช้ในการเป็นเส้นทางของการแข่งขันเรือยอทหลายประเภท
นอกจากนั้นคำว่า “แหลมกู๊ดโฮป” ก็ยังหมายถึงเคปโคโลนี อาณานิคมที่ก่อตั้งในปี ค.ศ. 1652 ในบริเวณแหลม ก่อนที่จะก่อตั้งสหภาพแอฟริกาใต้ คำว่า “แหลมกู๊ดโฮป” หมายถึงภูมิภาคทั้งหมดที่ต่อมาเป็นจังหวัดเคปในปี ค.ศ. 1910

**อ้างอิง**

**แหล่งข้อมูลอื่น**
กู๊ดโฮป
จันทน์

ไฟล์:Santalum paniculatum 1326.jpg|thumb|Santalum paniculatum (iliahi), เกาะฮาวาย
จันทน์ เป็นชื่อของไม้หอมหลายชนิด ชื่อมาจากภาษาสันสกฤต “candanam” ที่มาจากภาษากรีก “sandanon” ชื่อในภาษาต่าง ๆ ก็ได้แก่:
:*ภาษาฮินดี- “Chandan” (चन्दन)
:* ภาษามลยาฬัม - “Chandanam” (ചന്ദനം)
:* ภาษากันนาดา - “Sri Gandha” (ಶ್ರೀ ಗಂಧ)
:* ภาษาทมิฬ - “Chandanam” (சந்தணம்) 
:* ภาษาเตลูกู - “Ghandam” (గంధం)
ถ้ากล่าวถึงตามความหมายที่แท้จริงแล้วก็จะเป็นไม้ต้นที่มาจากสกุล Santalum ของวงศ์ย่านตีเมียที่ใช้เพราะเป็นไม้ที่มีน้ำมันหอม (essential oil) ไม้ชนิดนี้มีสีเหลือง หนัก และมีลายละเอียด (fine-grained) จันทน์เป็นไม้เห็นคุณค่าของกลิ่นหอมและคุณสมบัติว่าเป็นยามาเป็นเวลาหลายพันปี 
บางครั้งไม้ชนิดอื่นที่มีน้ำมันหอมแต่คนละตระกูลก็เรียกว่า “จันทน์” ด้วย จันทน์เป็นไม้ที่มีต้นกำเนิดจากอเมริกากลางและอเมริกาใต้และแคริบเบียน น้ำมันที่ได้จากจันทน์กลั่นที่ประเทศเฮติ

**อ้างอิง**

**อ่านเพิ่ม**
 Mandy Aftel, Essence and Alchemy: A Natural History of Perfume, Gibbs Smith, 2001, 1-58685-702-9- Dorothy Shineberg (1967), They came for sandalwood; a study of the sandalwood trade in the South-West Pacific 1830-1865, Melbourne, Melbourne University Press.

**แหล่งข้อมูลอื่น**
  Plant Cultures: botany, history and use of sandalwood-  IUCN Threatened Species: Santalum album
หมวดหมู่:พืชเศรษฐกิจ
หมวดหมู่:วงศ์ย่านตีเมีย
Kh (ทวิอักษร)

Kh เป็นทวิอักษรที่พบได้ในภาษาบางภาษา เช่น ภาษาเวียดนาม และยังพบในระบบการถอดอักษรเป็นอักษรโรมันในหลาย ๆ ภาษา ซึ่งมักจะใช้แทนเสียงเสียดแทรก เพดานอ่อน ไม่ก้อง (/x/) หรือเสียงกัก เพดานอ่อน ไม่ก้อง ธนิต (/kʰ/)
ในหลาย ๆ ภาษาที่มีเสียงเสียดแทรก เพดานอ่อน ไม่ก้อง จะใช้อักษร kh ในการเขียนแทนเสียงนี้ แต่ในบางภาษากลับใช้อักษรอื่นแทน เช่น ในภาษาสเปนจะใช้อักษร j ส่วนภาษาที่ไม่ได้ใช้อักษรโรมัน ก็มันจะใช้อักษร kh ในการถอดอักษรที่ใช้แทนเสียงนี้เป็นอักษรโรมัน เช่น ในภาษาที่ใช้อักษรซีริลลิก จะใช้ kh ในการถอดอักษร х ในภาษาอาหรับใช้ในการถอดอักษร خ
ในภาษากลุ่มอินโด-อารยันหลายภาษา รวมทั้งภาษาต่าง ๆ ในเอเชียตะวันออกเฉียงใต้ที่ในระบบเสียงมีความแตกต่างระหว่างเสียงธนิตและสิถิล จะใช้อักษร kh ถอดอักษรที่ใช้แทนเสียงเสียงกัก เพดานอ่อน ไม่ก้อง ธนิต เพื่อให้แตกต่างจากเสียงสิถิล ซึ่งมักจะใช้ k ในการถอดเป็นอักษรโรมัน
ในภาษาไทย จะใช้อักษร kh ถอดอักษร ข ค ฅ และ ฆ ซึ่งจะใช้ถอดเฉพาะเวลาอักษรดังกล่าวทำหน้าที่เป็นพยัญชนะต้นเท่านั้น เช่น เขต ถอดเป็น khet แต่ ภาค ถอดเป็น phak  

**ดูเพิ่ม**
 การถอดอักษรไทยเป็นอักษรโรมันแบบถ่ายเสียงของราชบัณฑิตยสถาน
หมวดหมู่:ทวิอักษร
คาดิลแล็กเรเคิดส์ วันวานตำนานร็อก

คาดิลแล็กเรเคิดส์ วันวานตำนานร็อก (Cadillac Records) คือ ภาพยนตร์มิวสิเคิลอเมริกัน แนวชีวประวัติ บทและกำกำการแสดงโดย Darnell Martin ภาพยนตร์เรื่องนี้มีนักแสดงอย่างเช่น เอเดรียน โบรดี รับบทเป็น Chess, Cedric the Entertainer รับบทเป็น Willie Dixon, Mos Def รับบทเป็น Chuck Berry, Columbus Short รับบทเป็น Little Walter, Jeffrey Wright รับบทเป็น Muddy Waters, และ บียอนเซ่ โนวส์ รับบทเป็น Etta James ภาพยนตร์เรื่องนี้เข้าฉายวันที่ 5 ธันวาคม ค.ศ. 2008 ในอเมริกาเหนือ โดย TriStar Pictures

**นักแสดง**
 เอเดรียน โบรดี รับบทเป็น Leonard Chess- Jeffrey Wright รับบทเป็น Muddy Waters- Gabrielle Union รับบทเป็น Geneva Wade- Mos Def รับบทเป็น Chuck Berry- บียอนเซ่ โนวส์ รับบทเป็น Etta James- Cedric the Entertainer รับบทเป็น Willie Dixon- Columbus Short รับบทเป็น Little Walter- Eamonn Walker รับบทเป็น Howlin' Wolf- Emmanuelle Chriqui รับบทเป็น Revetta Chess- Shiloh Fernandez รับบทเป็น Phil Chess- Jay O. Sanders รับบทเป็น Mr. Feder- Vincent D'Onofrio รับบทเป็น Allan Freed- Vamessa Bell-Gentles รับบทเป็น Aanaclair Waters- Timon Kyle Durrett รับบทเป็น Ronald Waters

**รางวัลและการเข้าชิงที่ได้รับ**
 African-American Film Critics
** Best Supporting Actor: Jeffrey Wright, ชนะ- Black Reel Awards
** Best Picture: ชนะ
** Best Ensemble: ชนะ
** Best Director: Darnell Martin, เข้าชิงรางวัล
** Best Screenplay (Adapted or Original) : Darnell Martin, เข้าชิงรางวัล
** Best Supporting Actor:
*** Jeffery Wright, ชนะ
*** Eamonn Walker, เข้าชิงรางวัล
*** Mos Def, เข้าชิงรางวัล
** Best Breakthrough Performance: Columbus Short, เข้าชิงรางวัล- รางวัลลูกโลกทองคำ
** Outstanding Song from a Motion Picture: "Once In a Lifetime", เข้าชิงรางวัล- Image Awards
** Outstanding Motion Picture: เข้าชิงรางวัล
** Outstanding Actor in a Motion Picture: Jeffrey Wright, เข้าชิงรางวัล
** Outstanding Supporting Actress in a Motion Picture: บียอนเซ่ โนวส์, เข้าชิงรางวัล
** Outstanding Supporting Actor in a Motion Picture:
*** Cedric the Entertainer, เข้าชิงรางวัล
*** Columbus Short, ชนะ
*** Mos Def, เข้าชิงรางวัล
** Outstanding Writing in a Motion Picture (Television or Film) : Darnell Martin, เข้าชิงรางวัล- Satellite Awards
** Best Supporting Actress in a Motion Picture: บียอนเซ่ โนวส์, เข้าชิงรางวัล

**อ้างอิง**

**แหล่งข้อมูลอื่น**
  Official site date=2009-02-18 - title=Cadillac Records
หมวดหมู่:ภาพยนตร์ที่ออกฉายในปี พ.ศ. 2551
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ชีวิต
หมวดหมู่:ภาพยนตร์ที่ถ่ายทำในรัฐนิวเจอร์ซีย์
หมวดหมู่:ภาพยนตร์ที่ถ่ายทำในรัฐลุยเซียนา
หมวดหมู่:ภาพยนตร์ที่ถ่ายทำในรัฐมิสซิสซิปปี
ช่องแคบซุนดา

ช่องแคบซุนดา
ช่องแคบซุนดา (Selat Sunda; Sunda Strait) เป็นช่องแคบระหว่างเกาะชวากับเกาะสุมาตราของอินโดนีเซีย และเป็นช่องแคบที่เชื่อมระหว่างทะเลชวากับมหาสมุทรอินเดีย ชื่อช่องแคบมาจากคำในภาษาอินโดนีเซีย "Pasundan" ที่แปลว่า "ชวาตะวันตก"

**อ้างอิง**
หมวดหมู่:ช่องแคบในทวีปเอเชีย
หมวดหมู่:ช่องแคบในมหาสมุทรอินเดีย
หมวดหมู่:ทะเลชวา
Tj (ทวิอักษร)

Tj เป็นทวิอักษรที่พบในหลายภาษา เช่น ภาษานอร์เวย์ ภาษาสวีเดน รวมทั้งภาษาที่มีระบบการเขียนที่มีรากฐานมาจการะบบการเขียนของภาษาดัตช์
ในภาษานอร์เวย์ อักษร tj จะใช้แทนเสียง /tʃ/ เช่น ในคำว่า tjære แต่ในภาษาสวีเดน คำที่คล้ายคลึงกัน (tjära) กลับกลายเป็นเสียงเสียดแทรก เพดานแข็ง ปุ่มเหงือก ไม่ก้อง (/ɕ/) แทน
ในภาษาอินโดนีเซีย ได้เคยใช้อักษร tj แทนเสียง /tʃ/ แต่ตั้งแต่มีการปฏิรูปการสะกดในปีพ.ศ. 2515 ก็ได้ใช้อักษร c แทน tj เดิมมาโดยตลอด เช่น คำว่า cinta แต่เดิมสะกดว่า tjinta เป็นต้น
หมวดหมู่:ทวิอักษร
ดาเมียตตา

ไฟล์:Capturing_Damiate.jpg|thumb|280px |การยึดเมืองดาเมียตตาโดยนักรบครูเสด
ดาเมียตตา (Damietta หรือ Damiata หรือ Domyat) หรือ ดุมยาฏ (دمياط) เป็นเมืองท่าและเมืองหลักของเขตผู้ว่าการดาเมียตตาในประเทศอียิปต์ ดาเมียตตาตั้งอยู่ที่จุดที่แม่น้ำไนล์ไหลออกสู่ทะเลเมดิเตอร์เรเนียนราว 200 กิโลเมตรทางตอนเหนือของกรุงไคโร

**ประวัติ**
ในสมัยอียิปต์โบราณดาเมียตตามีชื่อว่า “ทามิยัด” (Tamiat) และลดความสำคัญลงในสมัยการปกครองของกรีกหลังจากการสร้างเมืองอเล็กซานเดรีย
อับบาซียะฮ์ใช้อเล็กซานเดรีย, ดาเมียตตา, อาเดน และ ซิราฟเป็นเมืองท่าสำหรับการเดินทางไปอินเดียและจีน
ระหว่างคริสต์ศตวรรษที่ 12 ถึง 13 ดาเมียตตากลายมามีความสำคัญระหว่างสงครามครูเสดในปี ค.ศ. 1169 กองเรือจากราชอาณาจักรเยรูซาเลมพร้อมด้วยกองหนุนจากจักรวรรดิไบแซนไทน์พยายามโจมตีแต่พ่ายแพ้ต่อเศาะลาฮุดดีน
ระหว่างการเตรียมตัวทำสงครามครูเสดครั้งที่ 5 ในปี ค.ศ. 1217 ก็เป็นที่ตกลงกันว่าควรจะยึดเมืองดาเมียตตา การควบคุมดาเมียตตาได้หมายถึงการควบคุมแม่น้ำไนล์และจากที่นั่นนักรบครูเสดก็มีความเชื่อว่าจะสามารถพิชิตอียิปต์ได้ และจากอียิปต์ก็สามารถดำเนินการรบต่อไปยังปาเลสไตน์และยึดเยรูซาเลมคืน เมื่อดาเมียตตาถูกล้อมและยึดโดยนักรบครูเสดฟริเซียในปี ค.ศ. 1219 นักบุญฟรานซิสแห่งอาซิซิก็เดินทางมาเจรจาต่อรองสงบศึกกับประมุขของมุสลิม ในเดือนตุลาคม ค.ศ. 1218 กองหนุนจากอังกฤษก็มาถึง  ในปี ค.ศ. 1221 นักรบครูเสดพยายามเดินทัพไปยังไคโรแต่ไม่สำเร็จเพราะแพ้ธรรมชาติและกองกำลังป้องกันของมุสลิม
ต่อมาดาเมียตตาก็เป็นเป้าของสงครามครูเสดครั้งที่ 7 ที่นำโดยพระเจ้าหลุยส์ที่ 9 แห่งฝรั่งเศส กองเรือของพระองค์มาถึงในปี ค.ศ. 1249 และสามารถยึดเมืองได้อย่างรวดเร็จ แต่พระองค์ไม่ทรงยอมยกให้กษัตริย์แต่ในนามของเยรูซาเลมที่ได้สัญญากันไว้ตั้งแต่สงครามครูเสดครั้งที่ 5 แต่พระเจ้าหลุยส์เองต่อมาก็ทรงถูกจับและพ่ายแพ้และทรงถูกบังคับให้ยกเลิกการยึดดาเมียตตา
ความสำคัญของดาเมียตตาต่อนักรบครูเสดทำให้สุลต่านมามลุคไบบาร์ทำลายเมืองและสร้างใหม่สองสามกิโลเมตรจากแม่น้ำให้มีป้อมปราการที่แข็งแรงขึ้นกว่าเดิม

**ภูมิอากาศ**

**ดูเพิ่ม **
 สงครามครูเสด 

**อ้างอิง**

**แหล่งข้อมูลอื่น**
  GCatholic - Latin titular see with incumbent biography links-  GCatholic - Melkite titular see with incumbent biography links
หมวดหมู่:เมืองในประเทศอียิปต์